
                  Conform cu originalul
PARLAMENTUL ROMÂNIEI

CAMERA DEPUTAŢILOR

Comisia pentru tehnologia informaţiei şi comunicaţiilor

Nr.4c-19/221/2022
PLx nr.713/2022
AVIZ
asupra proiectului de Lege pentru completarea art.28 din Legea nr.290/2004 privind cazierul judiciar
În conformitate cu prevederile art.95 din Regulamentul Camerei Deputaţilor, republicat, Biroul permanent a trimis, Comisiei pentru tehnologia informației şi comunicaţiilor spre avizare, proiectul de Lege pentru completarea art.28 din Legea nr.290/2004 privind cazierul judiciar (PLx nr.713/2022).
Consiliul Legislativ a avizat favorabil propunerea legialativă, conform avizului nr.1107/07.10.2022. 

Senatul a adoptat proiectul de lege în ședința din 7 noiembrie 2022.

Proiectul de lege are ca obiect de reglementare completarea art.28 din Legea nr.290/2004, în sensul simplificării procedurii de obținere a cazierului judiciar, propunându-se ca şi eliberarea actului, nu doar depunerea cererii de eliberare, să fie făcută în formă electronică.
În raport cu obiectul de reglementare inițiativa legislativă face parte din categoria legilor ordinare, iar în aplicarea prevederilor art.75 alin.(1) din Constituția României, Camera Deputaților este Cameră decizională.

Potrivit prevederilor art.62 din Regulamentul Camerei Deputaţilor, republicat, membrii comisiei au dezbătut proiectul de lege în ședința din 16 noiembrie 2022 și au hotărât, cu unanimitate de voturi avizarea favorabilă a acestuia.                                                    

